ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สช. 19/2564เรื่อง การให้ความเห็นชอบผู้สอบบัญชีในตลาดทุน(ฉบับที่ 9)โดยที่มาตรา 61 มาตรา 89 มาตรา 106 มาตรา 199 และมาตรา 217 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 มาตรา 140 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 2) พ.ศ. 2542 มาตรา 59 แห่งพระราชบัญญัติทรัสต์เพื่อธุรกรรมในตลาดทุน พ.ศ. 2550 ประกาศคณะกรรมการกํากับตลาดทุนเกี่ยวกับการออกและการเสนอขายหลักทรัพย์ และประกาศคณะกรรมการกํากับตลาดทุนเกี่ยวกับหลักเกณฑ์การจัดการกองทุนรวม กําหนดให้ผู้สอบบัญชีที่ลงลายมือชื่อในรายงานการตรวจสอบ งบการเงินของกิจการที่กําหนดตามบทบัญญัติหรือข้อกําหนดดังกล่าวต้องเป็นผู้สอบบัญชีที่ได้รับความเห็นชอบจากสํานักงาน และโดยที่เป็นการสมควรให้มีการปรับปรุงหลักเกณฑ์บางประการเกี่ยวกับคุณสมบัติของผู้สอบบัญชีในตลาดทุนและการดํารงคุณสมบัติ ให้มีความยืดหยุ่นและสอดคล้องกับสภาพของการสอบบัญชีในปัจจุบัน รวมทั้งเพิ่มความชัดเจน ในส่วนของกระบวนการที่เกี่ยวข้องกับคณะที่ปรึกษาด้านการสอบบัญชี สํานักงานออกประกาศไว้ดังต่อไปนี้ข้อ 1 ให้ยกเลิกความในข้อ 10 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สช. 39/2553 เรื่อง การให้ความเห็นชอบผู้สอบบัญชีในตลาดทุนลงวันที่ 23 กันยายน พ.ศ. 2553 ซึ่งแก้ไขเพิ่มเติมโดยประกาศสํานักงานคณะกรรมการกํากับหลักทรัพย์ และตลาดหลักทรัพย์ ที่ สช. 9/2558 เรื่อง การให้ความเห็นชอบผู้สอบบัญชีในตลาดทุน (ฉบับที่ 2) ลงวันที่ 24 มีนาคม พ.ศ. 2558 และให้ใช้ความต่อไปนี้แทน"ข้อ 10 ผู้ที่จะได้รับความเห็นชอบเป็นผู้สอบบัญชีในตลาดทุนต้องเป็นไปตามหลักเกณฑ์ดังต่อไปนี้(1) เป็นผู้สอบบัญชีรับอนุญาตซึ่งใบอนุญาตยังไม่สิ้นผล(2) เป็นหัวหน้าสํานักงานสอบบัญชีหรือเทียบเท่า หรือเป็นหุ้นส่วนในสํานักงานสอบบัญชีหรือเทียบเท่า(3) มีประสบการณ์การปฏิบัติงานสอบบัญชีอย่างใดอย่างหนึ่งดังต่อไปนี้(ก) เป็นผู้สอบบัญชีที่ลงลายมือชื่อเพื่อแสดงความเห็นในการสอบบัญชีของกิจการไม่น้อยกว่าสองกิจการ ซึ่งมีปริมาณและความซับซ้อนของธุรกรรมในระดับที่เพียงพอที่จะแสดงให้เห็นถึงความรู้และความสามารถของผู้สอบบัญชีและคุณภาพงานสอบบัญชี เป็นเวลาไม่น้อยกว่า หนึ่งปีในช่วงห้าปีก่อนวันยื่นคําขอรับความเห็นชอบ และมีประสบการณ์การปฏิบัติงานดังต่อไปนี้1. ปฏิบัติงานสอบบัญชีมาแล้วไม่น้อยกว่าเจ็ดปีไม่ว่าจะติดต่อกันหรือไม่ ทั้งนี้ การปฏิบัติงานสอบบัญชีดังกล่าวครอบคลุมถึงการเป็นผู้ช่วยผู้สอบบัญชี ผู้สอบบัญชีที่รับผิดชอบงานผู้สอบทานการควบคุมคุณภาพงาน และผู้สอบบัญชีที่ลงลายมือชื่อเพื่อแสดงความเห็นในการสอบบัญชี2. ในช่วงระยะเวลาตาม 1. ต้องเป็นผู้สอบบัญชีที่ลงลายมือชื่อเพื่อแสดงความเห็นในการสอบบัญชี หรือผู้สอบบัญชีที่รับผิดชอบงาน หรือผู้ควบคุมงานสอบบัญชี หรือผู้สอบทานงานขั้นสุดท้ายก่อนที่ผู้สอบบัญชีจะลงลายมือชื่อเพื่อแสดงความเห็นในการสอบบัญชี ไม่น้อยกว่าสี่ปี(ข) เป็นผู้สอบบัญชีที่รับผิดชอบงานในการสอบบัญชีของธนาคารพาณิชย์ ตามกฎหมายว่าด้วยธุรกิจสถาบันการเงิน เป็นเวลาไม่น้อยกว่าหนึ่งปีในช่วงห้าปีก่อนวันยื่นคําขอรับความเห็นชอบ และมีประสบการณ์การปฏิบัติงานดังต่อไปนี้1. ปฏิบัติงานสอบบัญชีมาแล้วไม่น้อยกว่าเจ็ดปีไม่ว่าจะติดต่อกันหรือไม่ ทั้งนี้ การปฏิบัติงานสอบบัญชีดังกล่าวครอบคลุมถึงการเป็นผู้ช่วยผู้สอบบัญชี ผู้สอบบัญชีที่รับผิดชอบงาน ผู้สอบทานการควบคุมคุณภาพงาน และผู้สอบบัญชีที่ลงลายมือชื่อเพื่อแสดงความเห็นในการสอบบัญชี2. ในช่วงระยะเวลาตาม 1. ต้องเป็นผู้สอบบัญชีที่รับผิดชอบงาน หรือผู้ควบคุมงานสอบบัญชี หรือผู้สอบทานงานขั้นสุดท้ายก่อนที่ผู้สอบบัญชีจะลงลายมือชื่อเพื่อแสดงความเห็นในการสอบบัญชีของธนาคารพาณิชย์ตามกฎหมายว่าด้วยธุรกิจสถาบันการเงิน ไม่น้อยกว่าสี่ปี(4) สังกัดสํานักงานสอบบัญชีเพียงหนึ่งแห่ง โดยสํานักงานสอบบัญชีที่สังกัดต้องมีลักษณะตามที่กําหนดไว้ในข้อ 11(5) ไม่มีลักษณะต้องห้ามตามที่กําหนดในส่วนที่ 3"ข้อ 2 ให้ยกเลิกความใน (2) ของข้อ 19 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สช. 39/2553 เรื่อง การให้ความเห็นชอบผู้สอบบัญชีในตลาดทุน ลงวันที่ 23 กันยายน พ.ศ. 2553 และให้ใช้ความต่อไปนี้แทน"(2) เสนอข้อเท็จจริง ข้อกล่าวหา และข้อโต้แย้ง รวมทั้งคําชี้แจงของผู้ถูกพิจารณา (ถ้ามี) ให้คณะที่ปรึกษาด้านการสอบบัญชีพิจารณาให้ความเห็นหรือข้อแนะนํา เพื่อประกอบการพิจารณาของสํานักงาน และหากคณะที่ปรึกษาด้านการสอบบัญชีประสงค์จะให้ผู้ถูกพิจารณาชี้แจงเพิ่มเติม สํานักงานจะจัดให้มีการชี้แจงเช่นนั้น"ข้อ 3 ให้ยกเลิกความในข้อ 23 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สช. 39/2553 เรื่อง การให้ความเห็นชอบผู้สอบบัญชีในตลาดทุน ลงวันที่ 23 กันยายน พ.ศ. 2553 ซึ่งแก้ไขเพิ่มเติมโดยประกาศสํานักงานคณะกรรมการกํากับหลักทรัพย์ และตลาดหลักทรัพย์ ที่ สช. 9/2558 เรื่อง การให้ความเห็นชอบผู้สอบบัญชีในตลาดทุน (ฉบับที่ 2) ลงวันที่ 24 มีนาคม พ.ศ. 2558 และให้ใช้ความต่อไปนี้แทน"ข้อ 23 ในกรณีที่ผู้สอบบัญชีรายใดไม่สามารถดํารงคุณสมบัติดังต่อไปนี้ ให้ผู้สอบบัญชีรายดังกล่าวดําเนินการแก้ไขเพื่อให้มีคุณสมบัติถูกต้องตามที่กําหนดภายในระยะเวลาหนึ่งร้อยยี่สิบวันนับแต่วันที่ไม่สามารถดํารงคุณสมบัติให้ถูกต้องนั้น เว้นแต่จะได้รับการผ่อนผันในเรื่องระยะเวลาจากสํานักงาน1. การดํารงตําแหน่งในสํานักงานสอบบัญชีตามข้อ 10(2)2. สังกัดสํานักงานสอบบัญชีมากกว่าหนึ่งแห่งโดยไม่เป็นไปตามข้อ 10(4)3. สังกัดสํานักงานสอบบัญชีที่มิได้มีลักษณะตามข้อ 11(2)"ข้อ 4 ให้ยกเลิกความใน (2) ของข้อ 26 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สช. 39/2553 เรื่อง การให้ความเห็นชอบผู้สอบบัญชีในตลาดทุน ลงวันที่ 23 กันยายน พ.ศ. 2553 ซึ่งแก้ไขเพิ่มเติมโดยประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สช. 9/2558 เรื่อง การให้ความเห็นชอบผู้สอบบัญชีในตลาดทุน (ฉบับที่ 2) ลงวันที่ 24 มีนาคม พ.ศ. 2558 และให้ใช้ความต่อไปนี้แทน"(2) ผู้สอบบัญชีมีคุณสมบัติไม่เป็นไปตามข้อ 10(1)"ข้อ 5 ประกาศนี้ให้ใช้บังคับตั้งแต่วันที่ 1 พฤษภาคม พ.ศ. 2564 เป็นต้นไปประกาศ ณ วันที่ 26 มีนาคม พ.ศ. 2564(นางสาวรื่นวดี สุวรรณมงคล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์